Anaheim Ducks

Anaheim Ducks je americký profesionálny hokejový klub sídliaci v meste Anaheim v Kalifornii. Ducks súťažia v NHL a sú súčasťou Pacifickej divízie v Západnej konferencii. Svoje domáce zápasy hrajú v Honda Center.

Klub bol založený spoločnosťou The Walt Disney Company v roku 1993 ako Mighty Ducks of Anaheim, podľa filmu The Mighty Ducks. V roku 2005 klub odkúpili Henry a Susan Samueli, ktorí o rok nato zmenili meno na Anaheim Ducks. Svoj prvý Stanley Cup vyhrali v sezóne 2006/07, keď vo finále porazili Ottawa Senators 4:1 na zápasy.

História
Mighty Ducks of Anaheim (1993 – 2005)
Klub bol založený v roku 1993. Meno klubu bolo odvodené od The Mighty Ducks, film o večne prehrávajúcom detskom hokejovom tíme, z ktorého sa stanú šampióni.Mighty Ducks of Anaheim movie CSFD.cz Následne Disney natočil animovaný seriál Mighty Ducks, vesmírnom hokejovom tíme, ktorý bojuje proti zlu na Zemi.

Prvý tréner Mighty Ducks v histórii klubu sa stal Ron Wilson a prvý draftovaný hráč sa stal Paul Kariya, neskoršia dlhoročná opora a ikona klubu.  Svoj prvý zápas odohrali 8. Októbra 1993, keď podľahli tímu Detroit Red Wings 2 – 7.Red Wings vs. Mighty Ducks, 8. october 1993 Prvé víťazstvo na svoje konto si pripísali o 5 dní neskôr, keď porazili Edmonton Oilers 4:3.Greatest Moments in Anaheim Ducks History

V roku 1994 sa Ducks podarilo získať Steva Rucchina a v roku 1996 Teemu Selänneho.Selänne statictics TSN.ca Spolu s Kariyom vytvorili jeden z najproduktívnejších útokov v tom čase. V nasledujúcej sezóne 1996/1997 dotiahli svoj tím do play-off, vypadli v druhom kole s neskoršími víťazmi Detroit Red Wings. Ďalšie dve sezóny sa ale herne trápili, čo malo za následok vyhodenie Rona Wilsona z postu hlavného trénera. No ani to nepomohlo a tak v roku 2001 bol Teemu Selänne vymenený do San Jose Sharks, opačným smerom putovali Jeff Friesen, Steve Shields a druhý výber draftu.

V sezóne 2002/2003 prišiel zvrat. Na post hlavného trénera bol obsadený Mike Babcock a Ducks sa prebojovali až do finále play-off, keď postupne vyradili Detroit Red Wings, Dallas Stars a prekvapenie sezóny Minnesota Wild, ale vo finále podľahli New Jersey Devils 3 – 4 na zápasy. Vo finále sa stretli bratia Rob Niedermayer na strane Ducks a na opačnej strane Scott Niedermayer. Jean-Sébastien Giguère v bráne Ducks po sezóne získal Conn Smythe Trophy, ocenenie pre najužitočnejšieho hráča play-off.

Po sezóne Paul Kariya odišiel do Colorado Avalanche a Mighty Ducks sa opäť nepodarilo dostať do play-off.

Anaheim Ducks
Počas Lockoutu sa Disney Company snažilo Mighty Ducks of Anaheim predať. Nakoniec Anaheim kúpili Henry a Susan Samueli za 75 miliónov $ a premenovali ho na Anaheim Ducks.Názov Anaheim Mighty Ducks sa zatiaľ nemení sme.sk.
Brian Burke sa stal generálnym manažérom a Randy Carlyle, bývalý obranca a víťaz Norris Trophy, sa stal hlavným trénerom.

Pred sezónou 2005/2006 podpísal Scott Niedermayer, víťaz Norris Trophy pre najlepšieho obrancu ligy, 4-ročnú zmluvu, aby si splnil sen, vyhrať po boku brata Roba Stanley Cup.Niedermayer podpísal zmluvu s Ducks, pravda.sk. Vrátil sa tiež Teemu Selanne.Selanne sa vracia do Anaheimu, sme.sk. Počas sezóny sa v drese Ducks objavili aj nováčikovia Ryan Getzlaf a Corey Perry. Tím nakoniec postúpil do play-off a vypadol až vo finále konferencie prehrou s Edmonton Oilers 1 – 4 na zápasy.

Po sezóne získal Anaheim Chrisa Prongera, výmenou za Joffrey Lupula a Ladislava Smida. Do sezóny Ducks vstúpilo sériou 16 zápasov bez prehry v riadnom hracom čase, keď 12-krát vyhralo a 4-krát prehralo po predĺžení, čím vytvorili rekord v novodobej histórii NHL. Nakoniec sa im podarilo vyhrať Pacifickú divíziu prvýkrát v histórii, keď získali 110 bodov. V play-off v prvom kole narazili na tím Minnesota Wild, ktorú porazili 4 – 1 na zápasy. Rovnaký proces spravili aj s tímom Vancouver Canucks v druhom kole. Vo finále konferencie sa stretli s tímom Detroit Red Wings, ktorý opäť porazili 4 – 1 na zápasy. A Anaheim druhý raz vo svojej histórii hral finále. Tam čelili Ottawe Senators, ktorú porazili 4 – 1 na zápasy a prvýkrát sa mohli radovať zo zisku Stanley Cupu. Víťazný gól piateho finálového zápasu strelil Travis Moen a Scott Niedermayer získal Conn Smythe Trophy.

Nasledujúcu sezónu pustili brankára Ilya Bryzgalova do Phoenixu Coyotes a namiesto neho podpísali voľného hráča Jonasa Hillera, ktorý mal rovnako ako dovtedy Bryzgalov robiť brankársku dvojku Giguerovi. V základnej časti skončili štvrtí, no vypadli hneď v prvom kole play-off s Dallas Stars.

Slabý začiatok sezóny 2008/2009 znamenal koniec v tíme pre niektoré opory. Chris Kunitz bol vymenený do Pittsburgh Penguins za Ryana Whitneyho, Samuel Pahlsson bol vymenený do Chicaga Blackhawks za Jamesa Wisniewskiho a Travis Moen bol vymenený do San Jose Sharks. Výmeny pomohli a tím sa nakoniec prebojoval do play-off, kde v prvom kole prekvapujúco vyradil San Jose, vítaza základnej časti. V druhom kole podľahli Detroitu Red Wings. Po sezóne bol Chris Pronger vymenený do Philadelphie Flyers za Joffrey Lupula, Luca Sbisu a dva prvé výbery draftu. Klub opustil tiež Rob Niedermayer a Beauchemin, ktorí si to namierili do New Jersey Devils a Toronta Maple Leafs. Na druhej strane podpísali útočníka Saku Koivua z Montrealu Canadiens.

No Anaheim Ducks znova na začiatku podával slabé výkony a tak Jean-Sébastien Giguère bol vymenený do Toronta za útočníka Jasona Blake a brankára Vesa Toskalu. Jonas Hiller sa stal definitívne brankárskou jednotkou. Ryan Whitney bol vymenený za Ľubomíra Višňovského do Edmontonu. Hra Anaheimu sa zlepšila, no tím brzdili početné zranenia a tak sa im nakoniec nepodarilo postúpiť do play-off. Po sezóne Scott Niedermayer oznámil koniec hráčskej kariéry. Voľný hráč Toni Lydman podpísal s tímom trojročnú zmluvu a Bobby Ryan podpísal zmluvu na 5 rokov.

Sezónu 2010/2011 znova nezačali najlepšie, no postupne sa ich hra zlepšovala a nakoniec skončili na 4. mieste Západnej konferencie. Corey Perry a Jonas Hiller boli nominovaný do All-star zápasu. Corey Perry strelil 50 gólov a získal 98 bodov, vďaka ktorým vyhral Maurice „Rocket“ Richard Trophy a Hart Memorial Trophy. Nakoniec ale Ducks prehrali už v prvom kole play-off s Nashville Predators.

 Lídri bodovania 
náhľad|Teemu Selänne
Toto je TOP 10 lídrov kanadského bodovania v histórii klubu.

Vysvetlivky: B/Z = body na zápas * = Súčasný člen tímu
P. Hráč  Pozícia  Záp.  Góly  Asis.  Body B/Z1. Teemu Selänne  PK  966  457  531  988 1.022. Ryan Getzlaf*  C  1053  274  691  965  0.913. Corey Perry PK  988  372  404  776  0.784. Paul Kariya ĽK  606  300  369  669  1.15.Steve Rucchin PK  616  153  279  432 0.76. Cam Fowler O  679  67  234  301  0.447. Bobby Ryan PK  378  147  142  289  0.768. Rickard Rakell*  PK  447  129  154  283 0.639. Jakob Silfverberg*  PK  510  65  135  200  0.3910. Scott Niedermayer  O  371  60  204  264  0.71

 Lídri v počte odchytaných zápasov v základnej časti 
Vysvetlivky: Z = Zápasy, V = výhry, GAA = priemer inkasovaných gólov na zápas, S% = percentuálna úsepšnosť zákrokov
náhľad|300x300bod|John Gibson ako brankár Ducks.
Štatistiky sa vzťahujú na výkony brankárov iba v rámci pôsobenia v organizácii Anaheimu Ducks (minimálny počet odchytaných zápasov pre zaradenie do tabuľky je 40). 
 Brankár Nár Z V GAA  S% Rok pôsobenia Jean-Sebastien Giguere  447 206 2.47  91,4% 2000-2010 Guy Hebert  441 173 2.75  91,1% 1993-2001 Jonas Hiller  326 162 2.51  91,6% 2007-2014 John Gibson*  322 1482.58  91,7% 2013-súčasnosť Frederik Andersen 125 77 2.33  91,8% 2013-2016 Michail Štalenkov  122 34 3.14  89,7% 1993-1998Ryan Miller    87332.8791,0%2017-2021 Ilja Bryzgalov 77 27 2.63  90,4% 2001-2008 Martin Gerber  54 17 2.13  92,3% 2002-2004 Dominic Roussel  51 12 2.85  90,1% 1998-2001

 Lídri v počte odchytaných zápasov v Play-off 
Vysvetlivky: Z = Zápasy, GAA = priemer inkasovaných gólov na zápas, S% = percentuálna úsepšnosť zákrokov
náhľad|Jean-Sebastien Giguere ako brankár Ducks.
Štatistiky sa vzťahujú na výkony brankárov iba v rámci pôsobenia v organizácii Anaheimu Ducks  
 Brankár Nár Z V GAA  S%  Jean-Sebastien Giguere  52 33 2.08  92,5%  Frederik Andersen 28 17 2.34  91,6%  Jonas Hiller  26 12 2.29  93,2%  John Gibson*  26 11 2.80  91,2%  Ilja Bryzgalov  16 16 1.68  93,7%  Guy Hebert  13 4 2.67  91,3%  Ray Emery  6 2 3.20  89,7%  Michail Štalenkov  4 0 2.84  93,8%  Martin Gerber  2 0 3.00  83,3% Tom Askey104.0081,8%Ryan Miller109.0075,0%Dan Ellis105.8583,3%

 Výsledky 
Vysvetlivky: Z = Zápasy, V = Výhry, P = Prehry, R = Remízy, PvP = Prehry v predĺžení, B = Body, NG = Nastrieľané góly, IG = Inkasované góly, TM = Trestné minúty

Sezóna  Z  V  P  R  PvP  B  NG  IG  TM  Koniec  Play-off 1993-94  84  33  46  5  —  71  229  251  1507  4., Pacifická  Tím sa nekvalifikoval do play-off  1994-951  48  16  27  5  —  37  125  164  731  4., Pacifická  Tím sa nekvalifikoval do play-off  1995-96  82  35  39  8  —  78  234  247  1707  4., Pacifická  Tím sa nekvalifikoval do play-off  1996-97  82  36  33  13  —  85  243  233  1710  2., Pacifická  Prehra v semifinále konferencie  1997-98  82  26  43  13  —  65  205  261  1843  6., Pacifická  Tím sa nekvalifikoval do play-off  1998-99  82  35  34  13  —  83  215  206  1323  3., Pacifická  Prehra vo štvrťfinále konferencie  1999-00  82  34  33  12  3  83  217  227  926  5., Pacifická  Tím sa nekvalifikoval do play-off  2000-01  82  25  41  11  5  66  188  245  1136  5., Pacifická  Tím sa nekvalifikoval do play-off  2001-02  82  29  42  8  3  69  175  198  1254  5., Pacifická  Tím sa nekvalifikoval do play-off  2002-03  82  40  27  9  6  95  203  193  954  2., Pacifická  Prehra vo finále Stanley Cupu  2003-04  82  29  35  10  8  76  184  213  1131  4., Pacifická  Tím sa nekvalifikoval do play-off  2004-052  —  —  —  —  —  —  —  —  —  —  — 2005-063  82  43  27  —  12  98  254  229  1462  3., Pacifická  Prehra vo finále konferencie 2006-07  82  48  20  —  14  110  258  208    1., Pacifická  Víťaz vo finále Stanley Cupu 2007-08  82  47  27  —  8  102  205  191    2., Pacifická  Prehra vo štvrťfinále konferencie 2008-09  82  42  33  —  7  91  245  238    2., Pacifická  Prehra v semifinále konferencie 2009-10  82  39  32  —  11  89  238  251    4., Pacifická  Tím sa nekvalifikoval do play-off2010-11  82  47  30  —  5  99  239  235    2., Pacifická  Prehra vo štvrťfinále konferencie
1 Sezóna bol skrátená 1994-95 NHL lockout
2 Sezóna bola zrušená, pozri Lockout v NHL
3 Od sezóny 2005/2006 majú všetky hry víťaza

 Kapitáni tímu 
 Troy Loney, 1993 – 94
 Randy Ladouceur, 1994 – 96
 Paul Kariya, 1996 – 2003
 Teemu Selänne, 1997 – 98 (bol kapitánom počas zranenia Paula Kariyu).
 Steve Rucchin, 2003 – 05
 Scott Niedermayer, 2005 – 07
 Chris Pronger, 2007 – 08
 Scott Niedermayer, 2008 – 2010
 Ryan Getzlaf, 2010 – ''súčasnosť

Tímové a individuálne ocenenia
Stanley Cup
2006 – 07
Clarence S. Campbell Bowl
2002 – 03, 2006 – 07
Conn Smythe Trophy
Jean-Sébastien Giguère: 2002 – 03
Scott Niedermayer: 2006 – 07
Hart Memorial Trophy
Corey Perry: 2010 – 11
Lady Byng Memorial Trophy
Paul Kariya: 1995 – 96, 1996 – 97
Bill Masterton Memorial Trophy
Teemu Selänne: 2005 – 06
Maurice „Rocket“ Richard Trophy
Teemu Selänne: 1998 – 99
Corey Perry: 2010 – 11
William M. Jennings Trophy

 Fredrik Andersen, John Gibson: 2015 - 16

NHL General Manager of the Year Award

 Bob Murray 2013 - 14

Referencie

 Iné projekty 

 Externé odkazy 
 Oficiálna stránka Anaheim Ducks 
 Česko-slovenská stránka Anaheim Ducks 


Kategória:Hokejové kluby NHL